ཁ་སང་ཚེས༡༠ཉིན་གསར་ལམ་ཁག་ནས་གནས་ཚུལ་སྤེལ་བར་གཞིགས་ན།ཨ་རིའི་སྲིད་འཛིན་ཨོ་བྷ་མས་ཀྲུང་གོའི་རྒྱལ་ས་པེ་ཅིང་དུ་འཚོགས་པའི་ཨེ་ཤ་ཡ་ཁུལ་དང་ཞི་བདེ་རྒྱ་མཚོ་ཁུལ་གྱི་དཔལ་འབྱོར་མཉམ་ལས་དབུ་ཁྲིད་ཚོགས་འདུའི་ཐོག་གལ་ཆེའི་གཏམ་བཤད་སྤེལ་ཏེ་ཨ་རི་གཞུང་ནས་ཟླ་འདིའི་ཚེས༡༢ཉིན་ནས་བཟུང་སྟེ་ཀྲུང་གོའི་ཕྱི་བསྐྱོད་ལམ་ཡིག་སྲིད་ཇུས་ལ་བཅོས་བསྒྱུར་བྱ་རྒྱུ་ཡིན་འདུགདེ་ཡང་ཨ་རིར་བསྐྱོད་དེ་ཚོང་དོན་དང་ཡུལ་སྐོར་ལས་རིགས་ལ་ཞུགས་པའི་ཀྲུང་གོའི་སྤྱི་དམངས་ཀྱི་ཕྱི་བསྐྱོད་ལམ་ཡིག་གི་གོ་ཆོད་དུས་ཡུན་ལོ་ངོ༡༠བར་རིང་དུ་གཏོང་རྒྱུ་དང་།ཨ་རིར་སློབ་གཉེར་དུ་ཡོང་བའི་ཀྲུང་གོའི་སྤྱི་དམངས་ཀྱི་ཕྱི་བསྐྱོད་ལམ་ཡིག་གོ་ཆོད་དུས་ཡུན་ལོ་ངོ༥བར་རིང་དུ་གཏོང་རྒྱུ་ཡིན་ཞེས་གསལ་བསྒྲགས་བྱས།